Shkodër: Konstituohet mes tensionesh Këshilli i ri Bashkiak
Kryetari i zgjedhur bashkiak në zgjedhjet e 30 qershorit, Valdrin Pjetri, u tërhoq nga ky post, pas publikimit të dokumentave nga drejtësia italiane, si i përfshirë në trafik narkotikësh.
Ashtu siç edhe pritej, konstituimi i Këshillit të ri Bashkiak të Shkodrës u zhvillua në një atmosferë të tencionuar. Disa qindara mbështetës të opozitës protestuan me thirrje kundër qeverisë dhe Kryeministrit Rama, duke tentuar disa herë të thyejnë edhe kordorin e policisë për tu futur në mjediset e brendshme ku po zhvillohej takimi. Protesta e sotme ishte paralajmëruar një ditë më parë nga dega vendore e PD-së dhe në të morrën pjesë edhe ish deputetë dhe drejtues të kësaj partie. Në këtë atmosferë, 51 këshilltarët bashkiakë të Shkodrës, të dalë nga zgjedhjet vendore të 30 qershorit, bënë betimin dhe zgjodhën kryetarin dhe tre nënkryetarët e Këshillit të ri Bashkiak, i cili do të zevendësojë të mëparshmin. Gjithashtu u zgjodhën edhe anëtarët e rinj të Këshillit të Qarkut të Shkodrës, ku bëjnë pjesë 5 bashki. Kryetarja e deritanishme Këshillit të Qarkut, Greta Bardeli Gjoni, e cila ishte e pranishme në takim, reagoi ashpër duke e cilësuar atë antikushtetues. Pas largimit nga salla, zonja Bardeli tha se popuilli i Shkodrës do të dijë të reagojë: Një ndër pikat e rëndësishme të takimit të sotëm ishte edhe shpallja e vleftshmërisë së mandatit të Kryetarit të Bashkisë së Shkodrës, Valdrin Pjetrit, i cili është akuzuar nga Partia Demokratike se është dënuar në Itali për trafik droge dhe se ka gënjyer në formularin e dekriminalizimit. Kryetarja e sapo zgjedhur e Këshillit të Bashkisë, Brisela Truma, njoftoi se, në kushtet kur Valdrin Pjetri ka paraqitur dorëheqjen, ai nuk merr nga Këshilli Bashkiak mandatin e Kryetarit të Bashkisë: Në lidhje me kryetarin e ri të Bashkisë së Shkodrës, deputetja e PS Senida Mesi, e pranishme në konstituimin e Këshillit Bashkiak, u shpreh se tashmë ka përfunduar mandati i kryetares së tanishme të bashkisë, Voltana Ademit. I të njëjtit mendim është edhe zv. ministria e brendshme, Romina Kuko,e cilau shpreh në përfundim të takimit se konstituimi i sotëm i Këshillit të ri Bashkiak të Shkodrës ishte ligjor dhe i jep fund konstituimit të 61 këshillave bashkiake në të gjithë vendin: Por kryebashkiakja e deritanishme e Shkodrës, Voltana Ademi, nga salla e Këshillit Bashkiak ku ishin grumbulluar pas protestës mbeshtetësit e opozites, dekraroi se do të vazhdojë të kryej detyrën e kryebashkiakes. Në këto kushte, nuk është e qartë se kush do ta drejtojë Bashkinë e Shkodrës, bashki kjo që është drejtuar nga demokratët që nga viti 1992, me përjashtin të zgjedhjeve vendore të 1996, kur në Shkodër fitoi një forcë e re politike, e sapo dalë në skenë, E Djathta e Bashkuar Shkodrane. Zonja Ademi, e cila ka drejtuar për katër vite edhe Shoqatën e kryetarëve të djathtë të bashkive, ka bërë një betejë të vendosur, deri në Gjykatën Kushtetuese, kundër Zgjedhjeve Vendore të 30 qershorit dhe votimeve të kësaj dite, duke i cilësuar si antikushtetuese dhe në kundërshtim me dekretin e Presidentit të Republikës.